Arvo Kivikas

Arvo Kivikas (sündinud 11. augustil 1950 Suure-Jaanis) on eesti orienteeruja ja ettevõtja.

Haridus
Lõpetas 1968. aastal C. R. Jakobsoni nimelise Viljandi 1. Keskkooli 1973. aastal Tartu Riikliku Ülikooli rakendusmatemaatika eriala, kaitses diplomitöö "Valguskiire nõrgenemine Maa atmosfääris" (juhendajad dotsent Ene-Margit Tiit ja Enn Saar).

Töö
Töötas aastatel 1973–1984 Eesti Teaduste Akadeemia Astrofüüsika ja Atmosfäärifüüsika Instituudis, 1984–1989 Küberneetika Instituudis.Tartu linnalt tunnustusavalduse saanud isikud. Arvo Kivikas, Tartu medali kavaler

Ettevõtlus
Aastast 1989 on Arvo Kivikas ettevõtja, olles samal aastal asutatud Eesti-Rootsi ühisettevõtte Ilves&Sport&Motion direktor. 1992. aastal asutas Tartus spordi- ja vabaajarõivaid tootva AS Ilves-Extra. 2002. aastal töötas õmblusettevõttes enam kui 450 inimest. 2009. aastal koondas Ilves-Extra korraga 86 inimest.Kristiina Kruuse. Ilves-Extra kosus muutuste toel. Postimees. 10.02.2012 2010. aastal asutas Arvo Kivikas koos OÜ Pakpoord tegevjuhi sakslase Gerhard Eberlega OÜ Quality Label Manufacturing ja viis osa Ilves-Extra tootmisest üle Vietnamisse. 2014. aasta seisuga töötas ettevõttes 80 inimest ja Arvo Kivikas oli ettevõtte juhatuse esimees.Rasmus Rekand. Ilves-Extras palutakse paukuvat pakast. Tartu Ekspress. 07.11.2014 2016 lõpetas Ilves-Extra tegevuse pankrot.Risto Mets. Kohus kuulutas välja AS Ilves-Extra pankroti. Tartu Postimees. 12.05.2016

Sporditegevus
Aastatel 1968–1985 võitis orienteerumise Eesti meistrivõistlustel kokku 52 medalit – orienteerumisjooksus 15 kulda, 15 hõbedat ja 9 pronksi ning suusaorienteerumises 4 kulda, 5 hõbedat ja 4 pronksi. NSV Liidu meistrivõistlustel orienteerumisjooksus võitis Eesti teatemeeskonna koosseisus kulla 1981. aastal (meeskonnas Arvo Kivikas, Nikolai Järveoja ja Johannes Tasa) ja 1982. aastal (meeskonnas Kalle Luuk, Arvo Kivikas, Nikolai Järveoja ja Johannes Tasa).ESBL sporditulemused. Arvo Kivikas

Arvo Kivikas oli 1978. aastal Eesti esimese orienteerumisklubi ja NSV Liidu esimese spetsialiseerunud spordiklubi Ilves asutajaliige. Ta on mitmepäevajooksu Ilvesteade algataja ja paljukordne korraldaja.Eesti spordi biograafiline leksikon. Arvo Kivikas 

Rogainis võitnud meessuperveteranide klassis koos Johannes Tasaga MMil kulla (2008), 3 hõbedat (2010, 2012, 2014) ja pronksi (2013) ning meesultraveteranide klassis koos Tõnu Nurmega hõbeda (2015), EMil koos Johannes Tasaga 2 kulda (2010, 2012), 2 hõbedat (2007, 2011) ja pronksi (2013).

Ühiskondlik tegevus
Ta on 1997. aastast Eesti Reservohvitseride Kogu liige, samuti on ta Eesti Rõiva- ja Tekstiililiidu volikogu liige.Eesti Rõiva- ja Tekstiililiit. Volikogu

Tunnustus
1970 meistersportlane orienteerumises
1981 Kalevi auliige
2002 Tartu medal
2002 Eesti Kaubandus-Tööstuskoja I klassi aumärk
2006 Valgetähe IV klassi teenetemärk
2023 Eesti Orienteerumisliidu teenetemärk

Isiklikku
Arvo Kivika tütar Kaari Simson oli aastatel 2011–2015 Playtechi Eesti haru juht.

Arvo Kivika vanaonu oli kirjanik Albert Kivikas.

Viited

 Välislingid 
Rahvusarhiivi fotode andmebaas. Toomas Aring. XII jüriöö jooksust osavõtja TRÜ võistkonna ankrumees Arvo Kivikas Spordilehe auhinna Kalevipojaga
Nimed olümpiavormil ehk Ilvese peidetud bränd. Director. Detsember 2002
Arvo Kivikas: käin meelsasti jalgsi tööl, mis nakatab teisigi. Eesti Päevaleht, 3.12.2007
Mikk Salu. Arvo Kivikas: keegi sind niisama targaks ei tee. Postimees, 15.03.2011
Arvo Kivikas: investeerin firmasse ja lastesse. Äripäev, 9.01.2013
Ilves-Extra juht: olümpiariiete tegemine on eelkõige reklaam. e24.ee, 10.11.2013

Kategooria:Eesti orienteerujad
Kategooria:Eesti ettevõtjad
Kategooria:Tartu inimesed
Kategooria:Valgetähe IV klassi teenetemärgi kavalerid
Kategooria:Kalevi auliikmed
Kategooria:Sündinud 1950